Varað er við hvassviðri við fjöll í kvöld Þrátt fyrir milt og kyrrt veður nú fyrri hluta þjóðhátíðardagsins mun samkvæmt tilkynningu frá Vegagerðinni hvessa í kvöld og sannast því máltækið að skjótt skipast veður í lofti . „ Það hvessir af suðaustri um leið og skil fremur djúprar lægðar nálgast landið . Reikna má með 30 - 35 m / s í vindhviðum frá því um klukkan 20 - 21 í kvöld og fram á nótt undir Hafnarfjalli , á utanverðu Kjalarnesi og einnig um tíma nærri miðnætti á norðanverðu Snæfellsnesi . “ Ástæða er af þessum sökum til að hvetja ferðalanga með aftanívagna til að fara varlega , ekki síst þar sem slík tæki eru ótryggð þegar sannað þykir að vindur hafi verið meiri en 15 m / sek .